54. ΝΟΜΟΣ υπ’ αριθ. 3256 της 1/3 Ιουν. 1955 Περί τροποποιήσεως και συμπληρώσεως ενίων διατάξεων αφορωσών το Σώμα Αστυνομίας Πόλεων. Άρθρ.1-5.-(Τροποποιούνται τα άρθρ. 21γ, 34α, 21β, 26, 34, 85β Κωδικοπ. Νόμ. 4971/1931, το άρθρ. 11 του Ν.Δ. 2458/1953, ανωτ. σελ. 44, 49, 51, 56, 73 και 103). Άρθρ.6.1-3.(Τροποποιούνται τα άρθρ. 13, 10 και 11 Α.Ν. 1494/1950 κατωτ. σελ. 174 και 175). 4.Αστυνομικοί υπάλληλοι της μονίμου διαθεσιμότητος, διαγραφέντες ή διαγραφόμενοι εκ του Ε.Τ.Υ.Α.Π. κατά τας διατάξεις του άρθρ.1 παρ.4 εδάφ. 1 του Α.Ν. 1494/1950 ως εκυρώθη δια του Νόμ. 1593/50 και επανερχόμενοι εις την ενεργόν υπηρεσίαν βάσει του Ν.Δ.3007/54 ή ετέρων διατάξεων καθίστανται εκ νέου μέτοχοι του Ε.Τ.Υ.Α.Π. από της ημερομηνίας της επαναφοράς των, υποκείμεναι εις τας νομίμους κρατήσεις έστω και εάν έτυχον ολοκλήρου του βοηθήματος. Ούτοι εξερχόμενοι εκ νέου της υπηρεσίας δι’ οιονδήποτε λόγον, δικαιούνται συμπληρωματικού βοηθήματος μόνον δια τον εφεξής χρόνον, μη δυνάμενον να υπερβή το και δια τους λοιπούς μετόχους καθοριζόμενον ανώτατον χρονικόν όριον, εις ο υπολογίζεται και ο προ της διαγραφής υπολογισθείς χρόνος. Εν προκειμένω δεν απαιτείται η συμπλήρωσις και νέας 10ετούς υπηρεσίας ίνα ο ούτω εξερχόμενος δικαιούται βοηθήματος. 5.(Ερμηνεύεται το άρθρ. 8 παρ. δ΄ Α.Ν. 1494/ 1950, κατωτ. σελ. 174). Άρθρ.7.-1.Αστυνόμοι β΄ τάξεως, οίτινες εν έτει 1952 προήχθησαν εις αστυνόμους α΄ τάξεως κατά διασκελισμόν αρχαιοτέρων των, άνευ τηρήσεως, κατά την κρίσιν του Αστυν. Συμβουλίου, των υπό του Οργανισμού του Αστυνομικού Σώματος ή άλλων ειδικών Νόμων απαιτουμένων προς προαγωγήν προϋποθέσεων, δεν δύνανται να τύχωσι περαιτέρω προαγωγής πριν ή προαχθώσι εις τον βαθμόν του αστυνόμου α΄ τάξεως και οι εκ των διασκελισθέντων κριθησόμενοι ικανοί προς προαγωγήν αμέσως αρχαιότεροί των, μετά την προαγωγήν των οποίων εντάσσονται ούτοι εν τη επετηρίδι εις το αριστερόν των αμέσως αρχαιοτέρων των. Αι δια της παρούσης διατάξεως επερχόμεναι μεταβολαί εις την σειράν αρχαιότητος ουδεμίαν επίδρασιν ασκούσιν επί των καταβαλλομένων ήδη αποδοχών. 2.Αστυνόμοι α΄ τάξεως της Α΄ εκπαιδευτικής περιόδου της Αστυν. Σχολής Υπαστυνόμων β΄ τάξεως, προαχθέντες εις τον βαθμόν του αστ/μου β΄ τάξεως βάσει του Ν.Δ. 967/42, ως ετροποποιήθη δια του Ν.Δ. 1179/1942 κατά διασκελισμόν αρχαιοτέρων των, εντάσσονται μεταξύ των ομοιοβάθμων των αστυνόμων α΄ της αυτής εκπαιδευτικής περιόδου και εις ην σειράν αρχαιότητος είχον άπαντες προ της προαγωγής των εις τον βαθμόν του αστυνόμου β΄ τάξεως, εφ’ όσον το Αστυνομικόν Συμβούλιον ήθελε κρίνει ότι δια την ανωτέρω προαγωγήν των δεν συνέτρεχον αι υπό του Νόμου τούτου προβλεπόμεναι προϋποθέσεις. 3.Αστυφύλακες απολυθέντες του Αστυνομικού Σώματος από του έτους 1951 και εντεύθεν μετ’ άλλων αστυνομικών δια παραπτώματα, δι’ α εμεσολάβησεν απόφασις Ποινικού Δικαστηρίου, απαλλακτική δια τους μεν και καταδικαστική δια του δε, δύνανται οι εκ των απαλλαγέντων να ζητήσωσι δι’ αιτήσεώς των, υποβαλλομένης εντός 10ημέρου από της δημοσιεύσεως του παρόντος εις το Αρχηγείον Αστυνομίας την επαναφοράν των εις το Σώμα, εφ’ όσον οι έτεροι αστυνομικοί μεθ’ ων απελύθησαν, υπό του Ποινικού δε Δικαστηρίου κατεδικάσθησαν, επανήλθον συνεπεία ακυρώσεως ως προς αυτούς της περί απολύσεως αποφάσεως. Άμα τη υποβολή της αιτήσεως επαναδιορίζονται, η δε δι’ ην απελύθησαν πειθαρχική υπόθεσίς των παραπέμπεται προς αναθεώρησιν εις το Αστυνομικόν Συμβούλιον, όπερ αποφαίνεται οριστικώς περί της άρσεως η μη της επιβληθείσης ποινής. Άρθρ.8-10.(Περιελήφθησαν εις την κωδικοποίησιν του Β.Δ. 31 Δεκ. 1957, κατωτ. αριθ. 57). Άρθρ.11.-1.Δεν δικαιούνται αποδοχών αφ’ ης διεκόπη η εκ του Δημοσίου Ταμείου μισθοδοσία των, αξ/κοί της Αστυν. Πόλεων, αιτήσει της Αιθιοπικής Κυβερνήσεως, αναλαβόντες υπηρεσίαν παρ’ αυτή από 21.11.51. 2.Κυρούται η δαπάνη των μέχρι της διακοπής της μισθοδοσίας καταβληθεισών αποδοχών. Άρθρ.12.-(Περιελήφθη εις την κωδικοποίησιν του Β.Δ. 31 Δεκ. 1957, κατωτ. αριθ. 57). Άρθρ.13.-(Αντικαθίσταται το εδάφ. ε΄ του άρθρ. 1 Ν.Δ. 3007/1954, ανωτ. σελ. 93). 2.Η υπό του άρθρ. 2 παρ. 1 και 2 του αυτού Ν.Δ. 3007/54 προβλεπομένη εφ’ άπαξ επανεξέτασις των εις μόν. διαθεσιμότητα τελούντων αστυν/κών, αφορά τους τεθέντας εις την κατάστασιν ταύτην εντός της τελευταίας τριετίας προ της ισχύος του Ν.Δ. 3007/54. Οι μη συμπληρώσαντες κατά την έναρξιν της ισχύος του Ν. τούτου Δ/τος τριετίαν εν τη καταστάσει της μον. διαθεσιμότητος, ως και οι εφεξής μετατασσόμενοι, επανεξετάζονται εφ’ άπαξ εντός τριμήνου μετά παρέλευσιν τριετίας από της χρονολογίας της δημοσιεύσεως της διοικητικής πράξεως, δι’ ης ετέθησαν εις διαθεσιμότητα.  (Αντί της σελ. 49(α) Σελ. 49(β) 97-15  Οργανικοί Νόμοι 4.ΑΑ.α.54   1157 3.(Αντικαθίσταται η δευτέρα παράγραφος του άρθρ.3 Ν.Δ. 3007/1954 ανωτ. σελ. 95). Άρθρ.14.-1.Πάσα διάταξις αντικειμένη εις τον παρόντα νόμον καταργείται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  